**2018 va fi Anul European al Patrimoniului Cultural**. Scopul este de a încuraja împărtășirea și aprecierea patrimoniului cultural european, de a crește conștientizarea pentru istoria și valorile noastre comune și de a întări sentimentul de apartenență la spațiul european. Anul European al Patrimoniului Cultural va avea propria identitate vizuală, denumită *marca „Anul European al Patrimoniului Cultural”,* ce cuprinde un logo, un slogan și un *hashtag* (mai-jos regăsite).

Inițiativele pot fi eligibile pentru a utiliza *marca „Anul European al Patrimoniului Cultural”* dacă vor avea loc **între 7 Decembrie 2017 și 31 Decembrie 2018** și **vor contribui în atingerea a unul sau mai multe obiective ale Anului, conform Deciziei (EU) 2017/864 a Parlamentului European și a Consiliului din 17 mai 2017 pentru Anul European al Patrimoniului Cultural (2018).**

**Obiectivele generale** ale Anului European al Patrimoniului Cultural:

* promovarea patrimoniului cultural european drept componentă fundamentală a diversității culturale și a dialogului intercultural;
* sublinierea potențialului economic al patrimoniului cultural și a contribuției sale economice la sectoarele creative și culturale;
* patrimoniul cultural ca element important al relațiilor dintre UE și țările terțe.

**Obiectivele specifice** ale Anului European al Patrimoniului Cultural:

* o abordare a moștenirii culturale incluzivă, orientată spre viitor, integrată, durabilă și trans-sectorială;
* modele inovatoare de guvernare și management participativ;
* date și cercetări privind calitatea conservării, salvgardarea, reutilizarea inovatoare și îmbunătățirea patrimoniului cultural;
* patrimoniul cultural accesibil tuturor;
* cercetare, statistică și inovare;
* sinergii între patrimoniul cultural și politicile de mediu;
* strategii regionale și locale de dezvoltare și turism durabil;
* gestionarea și transferul de cunoștințe în sectorul patrimoniului cultural;
* patrimoniul cultural ca sursă de inspirație pentru creația contemporană și inovație;
* educație pe tot parcursul vieții;
* dialog intercultural, reconcilierea post-conflictuală și prevenirea conflictelor;
* cercetare și inovare în relație cu patrimoniul cultural;
* prevenirea traficului ilicit de bunuri culturale;
* focus pe evenimentele anului 2018 cu importanță simbolică pentru patrimoniul cultural și istoria Europei.

*Marca „Anul European al Patrimoniului Cultural”* conferă dreptul de a utiliza pentru inițiativa respectivă identitatea vizuală a Anului, anume:

* sigla
* sloganul „Patrimoniul nostru: unde trecutul întâlnește viitorul” sau „Patrimoniul nostru: între trecut și viitor” și
* *hashtag-ul* #EuropeForCulture.

IMPORTANT: Completarea unui formular și primirea acordului de a utiliza *marca „Anul European al Patrimoniului Cultural”* din partea autorității desemnate sunt etape obligatorii în utilizarea utiliza *mărcii „Anul European al Patrimoniului Cultural”* în cadrul evenimentelor și proiectelor. Permisiunea poate fi acordată astfel:

* la nivel european, de către Comisia Europeană și de către membrii Comitetului de Organizații al Anului European al Patrimoniului Cultural;
* la nivel local, regulile de acordare a inițiativelor / evenimentelor vor fi definite de coordonatorii naționali ai fiecărei țări.

De reținut este faptul că orice organizație care va utiliza utiliza *marca „Anul European al Patrimoniului Cultural”* pentru inițiative / evenimente fără a urma prezentele principii, va fi invitată a scoate marca de pe orice material, de a trimite documentele de aplicare și de a aștepta răspunsul de nominalizare (din partea coordonatorului național sau de către Comisia Europeană, după caz).

**Care sunt criteriile de primire a acordului de a utiliza *marca „Anul European al Patrimoniului Cultural”*?**

Criteriile principale de acordare a *mărcii „Anul European al Patrimoniului Cultural”* se raportează la relevanța acțiunii / evenimentului / inițiativei de a îndeplini obiectivele Anului. Inițiativele ar trebui să se adreseze unuia sau mai multor obiective, după cum sunt definite în Articolele 2 și 3 ale Deciziei (EU) 2017/864.

În conformitate cu obiectivele Anului, inițiativele ar trebui să promoveze schimbul de cunoștințe și experiențe, urmând o abordare incluzivă și participativă și/sau facilitând implicarea societății civile și a părților interesate.

În mod ideal, inițiativele ar trebui să aibă un impact considerabil, pe termen scurt, mediu și/sau lung, iar rezultatele să se extindă pentru un public cât mai larg și diversificat.

**Cine acordă *marca „Anul European al Patrimoniului Cultural”*?**

Organismul de atribuire este determinat de două condiții:

* modul în care este finanțată activitatea / proiectul / evenimentul / inițiativa și
* nivelul la care aceasta este inițiată: de către Uniunea Europeană sau la nivel de stat membru / regional / local.

Următoarea listă oferă o defalcare a acțiunilor eligibile și a entităților care atribuie marca:

* *Inițiativa este implementată de serviciile Comisiei Europene sau de alte instituții europene* - Comisia Europeană decide cu privire la acordarea mărcii (criteriul principal este dacă inițiativa abordează obiectivele Anului).
* *Inițiativa implică organizatori din mai multe țări europene* - Dacă inițiativa beneficiază de finanțare din partea UE, marca poate fi acordată de către Comisia Europeană. Dacă inițiativa primește o finanțare națională / regională etc., marca este acordată de coordonatorul național din țara în care a inițiat proiectul, informând partenerii de proiect, sau de către membrii relevanți ai Comitetului de Organizații ai Anului European al Patrimoniului Cultural.
* *Inițiativa implică parteneri din diferite state membre ale Uniunii Europene și este implementată de organizații ale societății civile* – Membrii Comitetului de Organizații ai Anului European al Patrimoniului Cultural pot acorda marca pentru activitățile desfășurate de membrii rețelelor lor, cu condiția ca această activitate să aibă o dimensiune europeană clară, să implice mai mulți parteneri europeni și să răspundă obiectivelor Anului. În caz de îndoială, Comisia Europeană și / sau coordonatorii naționali vor fi consultați.
* *Inițiativa are loc la nivelul statelor membre ale Uniunii Europene / regional / local și beneficiază de finanțare la nivel național / regional / local -* Marca este acordată de coordonatorul național sau de un organism desemnat în statul membru respectiv, în conformitate cu procedurile naționale.
* *Inițiativa implică țări din afara Uniunii Europene, dar o organizație dintr-un stat membru este partener principal* - Marca este acordată de coordonatorul național sau de un organism desemnat în statul membru al Uniunii Europene, în conformitate cu procedurile naționale.
* *Inițiativa are loc într-o țară din afara Uniunii Europene, dar o organizație dintr-un stat membru este partener principal* - Marca este acordată de coordonatorul național sau de un organism desemnat în statul membru al Uniunii Europene, în conformitate cu procedurile naționale.

Important: *Marca „Anul European al Patrimoniului Cultural”* nu este disponibilă pentru inițiative ce au loc în întregime în afara Uniunii Europene.

**Ce tipuri de activități pot utiliza *marca „Anul European al Patrimoniului Cultural”*?**

În concordanță cu Decizia (EU) 2017/864, următoarele activități sunt eligibile în a deține *marca „Anul European al Patrimoniului Cultural”*:

* inițiative care promovează dezbaterile și sensibilizarea cu privire la importanța și valoarea patrimoniului cultural și, de asemenea, de a facilita angajamentul societății civile și a părților interesate;
* campanii de informare, expoziții, educație și sensibilizare;
* împărtășirea bunelor practici ale administrației naționale, regionale și locale și diseminarea informației;
* realizarea de studii și activități de cercetare și inovare, cu difuzarea rezultatelor la nivel național sau european;
* promovarea proiectelor legate de Anul European al Patrimoniului, prin intermediul rețelelor media și al rețelelor sociale.

Mai concret, activitățile pot include, de exemplu: evenimente culturale sau spectacole, precum și evenimente media, lansări, expoziții, spectacole; campanii de informare, educare sau sensibilizare; festivaluri, inclusiv festivaluri de film; conferințe, simpozioane, dezbateri pe forumuri; studii și sondaje; sesiune de instruire / ateliere; activități de cercetare; vizite și schimburi, precum și proiecte digitale. Această listă nu este exhaustivă pentru toate acțiunile potențial eligibile în utilizarea mărcii.

***Marca „Anul European al Patrimoniului Cultural”* este disponibilă doar pentru inițiativele finanțate din fonduri publice sau poate fi folosită și de inițiative sponsorizate în mod privat?**

În principiu, *marca „Anul European al Patrimoniului Cultural”* se poate acorda pentru toate proiectele ce îndeplinesc obiectivul sau obiectivele Anului European al Patrimoniului Cultural. Cu toate acestea, decizia finală aparține coordonatorilor naționali ai Anului, membrilor Comitetului de Organizații și Comisiei Europene, după caz. **Institutul Național al Patrimoniului așteaptă aplicațiile pentru acordarea mărcii *„Anul European al Patrimoniului Cultural”* la adresa 2018@patrimoniu.gov.ro**

**Surse**

<https://www.mirceadiaconu.eu/wp-content/uploads/2017/05/DECIZIA-UE-2017864-17-mai-2018.pdf>

<http://www.heritagecouncil.ie/content/files/European_Year_of_Cultural_Heritage.pdf>

<https://eacea.ec.europa.eu/creative-europe/news_en/European-Cooperation-Projects-Call-2018_en>

<https://ec.europa.eu/culture/sites/culture/files/2014-heritage-mapping-version-2017_en.pdf>